(1913) Ten derden , gelijck haer die Winden dicwils in der Aerden verhouden , alsoo versteken sy haer in des Menschen Lijf .Ten vierden gelijc alderley Ephalationes ende dampe wt der Aerden comen ende optrecken inde hoochte , also zijnder oock in Microcosmo stinkende solphirische exhalationes , die de andere seer gelijck zijn , dewijle sy beyde branden .Die seste Werelt , is Mundus infirnales , die Helsche Werelt , daer wy duyuelen met malcanderen onse woonplaets hebben , ende die streckt seer diep inder aerden nae die puncten toe , die welcke ghy wel weet , ( na die Conste van Mathematica te rekenen ) , dat byde negendehalf hondert mijlen vanden flacke ghelegen is , aldaer is die Helle , een groote [ 75 ] wijde van sommige hondert mijlen , onderscheyden met sonderlinge plaetsen ende gemacken , daer elcke Duyvel zijn Casteel ofte slot alleen heeft , ende ouer dese alle regeert Lucifier den Ouersten Duyvel , meer en segghe ick v niet ? ende dat oock Microcosmus deel heeft aen die Helsche Wereldt dat cont ghy by v seluer wel bemercken : want so haest ghy die Godtlicke verlaeten , ende daer van af gevallen zijt , so hebt ghy v tot die Helsche ghegeuen , daer in sult ghy oock eewelick ghepijnicht worden , ende en hebt oock gheen verlossinghe te verwachten , daerom dat ghy vwe verlossinge in den wint gheslagen , ende verlichtveerdicht hebt , ende dat ick 2000 .